OpenLLM-France/wikimedia huggingface dataset:
# Parma

Parma Italiako iparraldean dagoen hiria da, Emilia-Romagnako eskualdean eta izen bereko probintzian kokatuta dagoena. Bere urdaiazpiko, bere gazta (Parmigiano-Reggiano) ete bere arkitektura famatuak dira. Parma ibaiaren ertzean dago.

## Historia

Etruriarrek sortu zuten baina II. mendean erromatarrek beren mendeko kolonia egin zuten.
1035tik aurrera apezpikuek indar handia hartu zuten eta Erdi Aroan istilu asko izan ziren burgesiaren eta elizaren artean. 1545-1860 bitartean farnesetarren, borboitarren eta Austriako etxearen mendean izan zen dukerri bateko hiriburua izan zen. 1860an Parma eta Piacenzako dukerriak Piemontekoan bildu ziren.

## Ekonomia

Merkataritza eta industria (janari industria, mekanika eta kimika industria) dira ekonomia jarduera nagusiak. Apezpiku egoitza. Unibertsitatea.

## Ondarea

Aipagarriak dira , besteak beste XII. mendeko katedrala, San Giovanni Evangelista eliza (XVI-XVII mendeak, Correggioren eta Parmigianinoren freskoak), Santa Maria della Steccata eliza (XVI. mendea) eta Pilotta jauregia (XVI-XVII. mendeak). Antzinateko Tresneriaren Museo Nazionala, Galeria Nazionala eta Farnese Antzokia daude jauregi honetan.

## Herri eta hiri senidetuak

* Shijiazhuang (Txina)
* Milwaukee (Ameriketako Estatu Batuak)
* Guadalajara (Mexiko) (Mexiko)
* Bourg-en-Bresse (Frantzia)
* Tours (Frantzia)
* Guadalajara (Espainia) (Espainia)
* Ljubljana (Eslovenia)
* Worms (Alemania)
* Szeged (Hungaria)
* Moncton (Kanada)
* Stockton (Kalifornia) (Ameriketako Estatu Batuak)

## Parmar ezagunak

* Giuseppe Verdi (1813-1901) musikagilea.
* Giovannino Guareschi (1908-1968), idazlea.
* Bernardo Bertolucci (1940), zinema zuzendaria.
* Franco Nero (1941), aktorea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren 157. araua

## Kanpo estekak

* Datuak: Q2683
* Multimedia: Parma / Q2683
# Parliament Square

Parliament Square Erresuma Batuko Londres hiriburuan dagoen plaza bat da. Westminster Hiria udalerrian dago, Westminster jauregiaren ipar-mendebaldeko hegalera begira.

## Plaza

Erdigunean belardi handi batez osatua dago, eta mendebaldean zuhazti bat du.
Plazaren inguruan hiriko hainbat eraikin nabarmen daude, tartean Westminsterreko abadia, Santa Margaritza eliza, Middlesex Guildhall eta Portcullis Etxea.
Bestalde, plaza honetan hamabi pertsonaia ezagunen estatuak daude: Winston Churchill, David Lloyd George, Abraham Lincoln (Middlesex Guildhall eraikinaren parean), Robert Peel, Lord Palmerston, Jan Christian Smuts, George Canning, Edward Smith-Stanley, Benjamin Disraeli, Mahatma Gandhi, Nelson Mandela eta Millicent Fawcett.

## Iruditegia

* Westminster jauregia.
* Westminster abadia.
* Santa Margarita eliza.
* Gobernuaren bulegoak.
* Middlesex Guildhall.
* Portcullis Etxea.
* Winston Churchill.
* George Canning
* Mahatma Gandhi.
* Abraham Lincoln.
* Nelson Mandela.
* David Lloyd George
* Jan Christian Smuts
* Henry John Temple (Palmerstongo III. bizkondea)
* Edward Smith-Stanley (Derbyko XIV. kondea)
* Benjamin Disraeli
* Robert Peel
* Millicent Fawcett

## Informazio praktikoa

* Metro geltokia: Westminster

## Kanpo estekak

* Datuak: Q1368556
* Multimedia: Parliament Square, London / Q1368556
# Parlavà

Parlavà Kataluniako udalerria da, Baix Empordà eskualdean eta Gironako probintzian kokatuta dagoena. 6,17 km²-ko azalera du eta 2009ko urtarrilaren 1eko erroldaren arabera 394 biztanle zituen.

## Banaketa administratiboa

Bi herritan banaturik dago:
| Herriaren izena | Biztanleak |
| Fonolleres | 62 |
| Parlavà | 279 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 418 | 445 | 456 | 442 | 453 | 434 | 409 | 398 | 361 | 335 | 356 | 394 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalaren webgunea
* (Katalanez) Parlavàri buruzko informazioa
* Datuak: Q13516
* Multimedia: Parlavà / Q13516
# Parlier (Kalifornia)

Parlier Kaliforniako hiri bat da. Fresno konderrian kokatua dago. 2010ean 14.494 biztanle zituen, 5,7 kilometro koadrotan banatuta.

## Ikus, gainera

* Fresno konderria

## Kanpo estekak

* Datuak: Q985259
* Multimedia: Parlier / Q985259
# Pierre-Narcisse Guérin

Pierre-Narcisse Guérin (Paris, 1774ko martxoaren 13a - Erroma, 1833ko uztailaren 6a) frantziar margolaria izan zen.
Jean-Baptiste Regnaulten ikaslea izan zen eta 1796an margolaritza sari nagusia irabazi zuen. 1799an Erromara joan zen ikastera eta 1800ean Napolira. Bere lan melodramatikoak eta ponpoiak Frantziako Lehen Inperioaren gustura egokitzen ziren.
Berrezarkuntzan ohoreak jasotzen jarraitu zuen. Luis XVIII.ak 1815ean Arte Ederren Akademiako kide izendatu zuen. 1816tik 1822ra Erromako Frantziako Akademiako zuzendaria izan zen.

## Iruditegia

* Jeune fille en buste (c.1794) Louvre Museoa
* Morfeo eta Iris (1811) Hermitage Museoa
* Agamemnonen hilketa (1817) Louvre Museum
* Henri de la Rochejaquelein (1817) Musée d'Art et d'Histoire de Cholet
* Priamoren heriotza (1817), Musée des Beaux-Arts d'Angers.
* Le Retour de Marcus Sextus, (1799), Louvre Museoa

## Kanpo estekak

* Datuak: Q362704
* Multimedia: Pierre-Narcisse Guérin / Q362704
# Pierre-Paul Prud'hon

Pierre Prudon, Pierre-Paul Prud'hon deitua, (Cluny, 1758ko apirilaren 4a - Paris, 1823ko otsailaren 16a) frantziar margolaria izan zen. Dijongo Arte Ederretako eskolan egin zituen pinturako ikasketak eta Parisa jo zuen, ondoren, ikasketak osatzera.
Canova italiar eskultorea ezagutu zuen Italian, eta Errenazimentuko pintura ikasteko aukera izan zuen. Rafaelek, Leonardo da Vincik eta Correggiok eragin handia izan zuten Prud'honengan. Saint-Cloud jauregia dekoratu zuen Josefina de Beauharnais erreginarentzat eta erretratu ugari egin zituen nobleek eskatuta. Lan nagusiak: M$^{me}$ Anthony et ses enfants (1794), L´Impératrice Joséphine à la Malmaison (1805), La Justice et la Vengeance divine poursuivant le Crime (1808), Vénus et Adonis (1812).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q469056
* Multimedia: Pierre-Paul Prud'hon / Q469056
# Pierre-Paul Riquet

Pierre-Paul Riquet Frantses ingeniaria (Béziers, 1604 – Tolosa, Okzitania, 1680ko urriaren 4a). Atlantikoaren eta Mediterraneoaren arteko komunikazioa bideratzen zuen Midiko kanala edo Languedoc ubidea eraiki zuen. 240 km luze da, eta Garona eta Aude ibaiak lotzen ditu. Erromatarren garaitik XIX. mendea arte ingeniaritza zibilaren alorrean egin den munta handieneko obratzat hartua izan da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q714166
* Multimedia: Pierre-Paul Riquet / Q714166
# Pierre-Louis Moreau de Maupertuis

Pierre-Louis Moreau de Maupertuis (Saint-Malo, 1698ko uztailaren 17a - Basilea, Suitza, 1759ko uztailaren 27a) frantziar matematikari, astronomo eta filosofoa izan zen.

## Bizitza

Parisko Académie des Sciences elkarteko kide izan zen. Laponiara bidaia egin zuen Lurraren arku meridiano bat neurtzeko. Neurketarekin Newtonen teoria, Lurraren diametroari dagokiona, baieztatu zuen. 1744. urtean, Maupertuisek ekintza minimoaren printzipioa adierazi zuen, Jainkoaren existentzia frogatzeko asmoz.
Geografia, astronomia eta kosmologiazko liburuak argitaratu zituen. Lan aipagarrienak: Essai sur la philosophie morale (1749, Filosofia moralari buruzko saiakera); La figure de la Terre (1738, Lurraren irudia); Mémoire sur la moindre action (1744, Ekintza "Ekintza minimoari buruzko txostena"); Lettre sur les progrès des sciences (1752, "Zientzien aurrerabideari buruzko txostena"); L´art de bien argumenter en philosophie (1753, "Filosofian ondo argudiatzeko trebetasuna").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q164374
* Multimedia: Pierre Louis Moreau de Maupertuis / Q164374
# Pierre-Luc Périchon

Pierre-Luc Perichon (Bourg-en-Bresse, 1987ko urtarrilaren 4a), Frantziako txirrindulari ohia da.

## Palmaresa

2011
* Boucle de L'Artois
2012
* Paris-Camembert
* 9. Étoile de Bessègesen
* 9. Boucles de la Mayennen
2013
* 7. Bretainiako Tourrean eta etapa bat
* 7. Tro Bro Leonen
2014
* 3. Doubseko Tourrean
* 4. Tro Bro Leonen
* 8. Paris-Toursean
* 8. Nazioen erlojupekoan
2015
* 3. Boucles de la Mayennen
* 4. Langkawiko Tourrean
* 5. Tro Bro Leonen
* 9. Saboiako Tourrean
2016
* Saboiako Tourreko etapa bat
2017
* Saboiako Tourra, Mendiko sailkapena eta etapa bat
* Duo Normand (Anthony Delaplacerekin)
* 4. Frantziako errepideko txirrindularitza txapelketan
* 5. La Panneko Hiru Egunetan
2018
* Polynormande
* 4. Duo Normanden (Anthony Delaplacerekin)
* 8. Europako errepideko txirrindularitza txapelketan
* 9. Doubseko Tourrean
2019
* 2. Paris-Camemberten
2021
* 2. Paris-Camemberten
* 3. Limousingo Tourrean
* 5. Vendéeko Tourrean
* 7. Boucles de l'Aulnen
* 9. Doubseko Tourrean

## Sailkapen orokorra Itzuli handietan

| Itzulia | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 |
| Italiako Giroa | — | — | — | — | — | — | — | — | — | — | 94. |
| Frantziako Tourra | — | — | — | 81. | 93. | 42. | — | 57. | 86. | 92. | 62. |
| Espainiako Vuelta | — | — | — | — | — | — | — | — | 97. | — | — |
—: ez zuen parte hartu UT: utzi, ez zuen amaitu

## Kanpo estekak

Pierre-Luc Périchon - ProCyclingStats
* Datuak: Q466442
* Multimedia: Pierre-Luc Périchon / Q466442
# Pierre-Léon Basterretxe

Pierre-Léon Basterretxe (Baiona, 1763ko otsailaren 28a - Paris, 1801eko azaroaren 15a) lapurtar bankari eta armadorea izan zen. Pierre Basterretxe anaiarekin batera enpresa bat sortu zuen armadoreak finantzatzeko. 1793an atxilotua, kartzelan bederatzi hilabete eman zuen. Konbentzio Nazionalaren ostean, diputatu hautatu zuten. 1794an, Pierre Joseph Jubiérekin batera, Jubié, Basterrèche et Cie bankua sortu zuten. Arrakasta handia izan zuten eta 1801ean Léon Basterrèche et Cie bere bankua sortu zuen.

## Lanak

* Dénonciation des crimes de Monestier, de Puy de Dôme, aux membres composants les comités de Gouvernement, 7 floréal an III.
* Essai sur les monnaies, Paris, Goujon fils, An X.

## Erreferentziak

* ↑ Thuillier, Guy. (1983). La monnaie en France au début du XIXe siècle. Geneva: Droz, 165-167 or..

## Kanpo estekak

* Datuak: Q15406898
# Pierre-Louis Lions

Pierre-Louis Lions (Grasse, Itsas Alpeak, 1956ko abuztuaren 11) frantses matematikaria izan zen. 1975etik 1979ra, École Normale Supérieure goi-mailako irakaskuntza-zentroan ikasi zuen. Tesia —H. Brézisen zuzendaritzapean egin zuena— Pierre eta Marie Curieren Unibertsitatean aurkeztu zuen 1979an. Hurrengo bi urteetan, Parisko Ikerketa Zientifikoko Institutu Nazionalean lan egin zuen, eta, 1981ean, irakasle-postu bat hartu zuen Paris-Dauphiné Unibertsitatean. 1992an, Matematika Aplikatuko irakasle egin zuten Eskola Politeknikoan. Lionsek funtsezko aurkikuntzak egin ditu matematika huts eta aplikatuetan, eta argitalpen asko egin ditu alor horietan. Ekarpen garrantzitsuenak ekuazio partzial diferentzial ez-linealen teorian egin ditu. Bestalde, Boltzmannen ekuazioak, beste ekuazio zinetiko zenbait eta aldakuntza-problemak ere landu ditu. Fields domina jaso zuen 1994ko Zuricheko Nazioarteko Matematikarien Kongresuan. Horretaz gainera, beste sari asko jaso ditu: Doistau-Blutet Fundazioaren saria (1986) eta Ampère saria (1992) Zientzietako Akademia Frantsesaren eskutik, IBM saria (1987) eta Philip Morris saria (1991). Zientzietako Akademia Frantseseko kide, Napoliko Akademiako kide eta Europako Akademiako kide ere bada. Bestalde, Frantziako Ohorezko Legioko Zalduna da. 2002an, Collège de Franceko irakasle izendatu zuten, eta, 2009an, École Normale Supérieureko administrazio-kontseiluaren lehendakari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q334030
* Multimedia: Pierre-Louis Lions / Q334030
# Pierre-Nérée Dassance

Pierre-Nérée Dassance (Uztaritze, 1801eko maiatzaren 12a - Baiona, 1858ko otsailaren 23a) lapurtar elizgizona izan zen. Abade, Baionako kalonje eta Montpelliergo bikario nagusia izan zen. Irakasle egon zen Larresoron 1825. urtean, eta Parisko Saint-Louiseko kaperau izendatu zuten. Itun berriaren eta Kristoren imitazioaren itzulpen bana egin zuen. Liburutegi aberatsa bildu omen zuen bizitzan zehar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265940
* Multimedia: Pierre-Nérée Dassance / Q12265940
# Pedro Herrera

Pedro María Herrera Sancristóbal (Bilbo, 1959ko uztailaren 17a) bizkaitar futbolari ohia da, erdilari moduan aritzen zena. Ander Herrera futbolariaren aita da.

## Kirol ibilbidea

| Kluba | Urtea(K) |
| Unión Deportiva Salamanca | 1981-1982 |
| Real Zaragoza | 1982-1988 |
| Real Club Celta de Vigo | 1988-1989 |
* Datuak: Q3898659
# Pedro Hurtado de Mendoza (teologoa)

Pedro Hurtado de Mendoza (Balmaseda, Bizkaia, 1578 – Madril, Espainia, 1651ko azaroaren 10a) bizkaitar teologoa izan zen. Filosofia eta teologiako irakasle izan zen Iruñea, Valladolid eta Salamancako unibertsitateetan. Kontraerreformaren teologo izateagatik nabarmendu zen, batez ere. Luteroren dotrinak gogor salatu zituen Aristotelesen filosofiaren aldeko zen Hurtado de Mendoza.

## Obra nagusiak

* Comentarios in universam Philosofhiam (sei argitalpen, lehena 1624. urtean).
* Comentarios de Fide, Spe et Charitate, De Incarnatione Verbi Divini Tomo I, De Incarnatione Verbi Divini Tomo II, Comentarios in primam partem S. Thomae.
* Disputationes de ente transnaturale (lau liburuki, 1626).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265675
# Pedro Horrillo

Pedro Horrillo Muñoz (Eibar, Gipuzkoa, 1974ko irailaren 27a) euskal txirrindulari ohia da. Eibarren jaioa, baina Ermuan bizi izandakoa umearo eta gaztaro guztia, bizitzak Abadiñora eraman zuen arte.
Txirrindularitzan profesional mailan hasi aurretik, Filosofia ikasten ari zen Euskal Herriko Unibertsitateko Donostiako kanpusean.
1998an debutatu zuen profesionaletan Vitalicio Seguros taldearekin. Ondoren Mapei, Quick Step eta Rabobank taldeetan korritu zuen.
2009ko maiatzaren 16an, Italiako Giroan Culmine di San Pietro mendatea jaisten ari zela eroriko larria izan zuen. 60 metroko amildegitik behera erori zen eta buruan kolpe gogorra hartzeaz gain, ezker hankako izterrezurra apurtu eta saihets ugari hautsi zituen. Bergamoko ospitalera eraman zuten eta koman sartu zuten. Zorionez, zaurietatik ondo osatu zen.
2010eko urtarrilaren 8an txirrindularitza profesionala izateari utziko ziola esan zuen, nahiz eta Rabobank taldeak kontratua berritzeko eskaintza egin zion.
Pedalei eragiteari utzi ondoren, txirrindularitzarekin lotutako beste eremu batzuetan trebatu zen, esaterako idazle, esatari edota lasterketen antolaketan. Besteak beste da El País, Rouleur eta de Volkskrant argitalpenen kolaboratzaile, Euskal Herriko Itzuliko Zuzendari Tekniko, Frantziako Tourrean Tissot eta Skoda etxeen harreman publikoetarako ordezkari, Giant etxearen enbaxadore.. Txirrindularitza artikulu ugari idazteaz gain, liburuak ere idatzi ditu, baten bat holanderaz.

## Palmaresa

1993
* 5. Erandio Goikoa
1997
* 2. Balentziaga Memorialan
2000
* Portugalgo Itzuliko etapa garaipena.
2001
* Etapa garaipena Saxonia Behereako Itzulian.
2002
* Euskal Bizikletako etapa garaipena.
2003
* Uniqa Classic-eko etapa garaipena.
2004
* Paris-Nizako etapa garaipena.
* Uniqa Classic-eko etapa garaipena.
* Dauphiné Libéréko etapa garaipena.
2005
* Kataluniako Voltako etapa garaipena.
2006
* Saxoniako Itzuliko etapa garaipena.

## Taldeak

* Vitalicio Seguros (1998-2000)
* Quick Step (2001-2004)
* Rabobank (2005-2009)

## Argitalpenak

* https://elpais.com/autor/pedro-horrillo/
* Pedro Horrillo, Vanaf mijn zadel (2013)
* Mallorca 312 (2019)

## Omenaldiak

* 2010ean, txirrindularitza uzten zuela iragarri eta astebetera, Ermuko herriak agur-omenaldia egin zion.

## Erreferentziak

* ↑ Berria. «Pedro Horrillo komatik irten da» Berria (Noiz kontsultatua: 2022-04-14).
* ↑ Elkartea, Euskal Birusa. (2019-03-26). «Drogetenitturri, 276 zenbakia (2019ko martxoa) - Euskal Birusa» EUSKALBIRUSA.EUS (Noiz kontsultatua: 2022-04-14).
* ↑ (Gaztelaniaz) «Ermua homenajea en su despedida a los ciclistas Horrillo y Astarloa» El Correo 2010-01-15 (Noiz kontsultatua: 2022-04-14).

## Kanpo estekak

* Pedro Horrillo - ProCyclingStats
* Datuak: Q708759
* Multimedia: Pedro Horrillo / Q708759
# Pedro Hurtado de Mendoza

Pedro Hurtado de Mendoza bi pertsona hauetako bat izan daiteke:
* Pedro Hurtado de Mendoza militarra.
* Pedro Hurtado de Mendoza teologoa.
# Pedro II (Piauí)

Pedro II Brasilgo udalerri bat da, Piauí estatuan kokatua. 37.894 biztanle ditu 1.518,233 km²ko eremuan.

## Ikus, gainera

* Piauí

## Kanpo estekak

* Datuak: Q1934329
* Multimedia: Pedro II (Piauí) / Q1934329
# Pedro Hurtado de Mendoza (militarra)

Pedro Hurtado de Mendoza (Asuncion, 1567 – Buenos Aires, 1648) euskal jatorriko militar eta politikaria izan zen.
1607an Santiagoko zaldun izendatua, Filipe III.a Espainiakoak Paraguaiko gobernadore bitartekari izendatu zuen 1618 eta 1621 artean.

## Erreferentziak

* ↑ Auñamendi Eusko Entziklopedia. Pedro Hurtado de Mendoza. .
* Datuak: Q9057487
# Pedro I el Cruel (telesaila)

Pedro I el Cruel (euskaraz: «Petri I.a Ankerra») telesail labur dramatikoa da, Graciela Sáenz de Herediak TVErako sortua.

## Sinopsia

Oharra: Atal honek istorio osoa edo amaiera argitzen du.
Telesailak Petri I.aren erregealdiko urteak kontatzen ditu, bere aita Alfontso XI.aren oinordekoa izan ondoren: bere gobernu-neurriak, bere anaiordeekiko harremana eta bere maitasun-bizitza. Henrike Trastamarakoa, bere sasianaia, Petriren irudiaren kontrapuntua da, erregearen erregealdia Henrikek berak hil arte lagunduko duen presentzia garratz bat bezala.

## Aktoreak

* Ramon Madaula: Petri I.a Ankerra
* Marisa de Leza: ama-erregina
* Juan Luis Galiardo: Alburquerque
* José Luis Pellicena: Samuel
* Fernando Guillén: Petri IV.a Aragoikoa
* Jaime Blanch: Gutierrez Fernandez Toledokoa
* Fernando Cebrián: Hinestrosa
* Lluís Homar: Galesko printzea
* Pepe Sancho: Fernando de Castro
* Jesús Ruymán: Henrike Trastamarakoa

## Erreferentziak

* ↑ Jiménez Alcázar, Juan Francisco; Abad Merino, Mercedes. (2016). Historia y videojuegos: el impacto de los nuevos medios de ocio sobre el conocimiento histórico. Murtzia: Centro de Estudios Medievales de la Universidad de Murcia-Ed. Compobell-IGN España ISBN 978-84-944757-3-3..

## Kanpo estekak

* Datuak: Q105746484
# Pedro Ibarra

Pedro Ibarra Güell (Getxo, 1942), Periko Ibarra izenez ere ezaguna, Administrazio eta Politika Zientzietan Katedraduna da. Euskal Herriko Unibertsitatetik Informazioaren Zientzietan doktorea. Florentziako Unibertsitate Institutoan Visiting Scholarra (1991eko urria-1992ko apirila).

## Karguak

Informazioaren eta Gizarte Zientzien Fakultateko Idazkaria izan da (1984-1987) eta Administrazio eta Politika Zientzien Departamentuaren Zuzendaria (1996-1997).

## Lanak

* El movimiento obrero en Vizcaya, 1967-1977 : ideología, organización y conflictividad (1987)
* La evolución estratégica de ETA : (de la "guerra revolucionaria" (1963) hasta después de la tregua (1989)
* Nacionalismo : razón y pasión (2004)
* Relational democracy (2008)

### Lankidetzan

* Ideología y nacionalismo (1992)
* Objeción e insumisión : claves ideológicas y sociales (1992)
* Nacionalismo y ecología : conflicto e institucionalización en el movimiento ecologista vasco (1995)
* Los movimientos sociales : transformaciones políticas y cambio cultural (1998)
* Gizarte jakintza (1999)
* Desarrollo sostenible : un concepto polémico (2000)
* Una mirada sobre la red : anuario movimientos sociales (2000)
* Ensayos sobre el desarrollo humano (2001)
* Participando en la red : anuario de movimientos sociales (2001)
* Creadores de democracia radical : movimientos sociales y redes de políticas públicas (2002)
* Nuevos escenarios, nuevos retos en la red : anuario de movimientos sociales (2003)
* La red en la calle : ¿cambios en la cultura de movilización? : anuario de movimientos sociales (2004)
* La red en la encrucijada : anuario de movimientos sociales (2006)
* La red en el conflicto : anuario de movimientos sociales (2007)
* La red en la ciudad : anuario de movimientos sociales (2008)
* Crisis y respuestas en la red : anuario de movimientos sociales (2009)
* Basque political systems (2011)
* Basque nationhood : towards a democratic scenario (2016)
* Nuevos movimientos sociales : de la calle a los ayuntamientos (2018)
* Nacionalista lo eres tú (2019)

## Kanpo estekak

* Datuak: Q12265676
# Piedrahíta (Kantabria)

Piedrahíta, Espainiako Kantabria autonomia erkidegoko Santoña udalerrian dagoen herri bat da, Argoños udalerriaren alboan. 2008ko erroldaren arabera 173 biztanle zituen.
# Piedrahíta

Piedrahíta Ávilako udalerria da, El Barco de Ávila-Piedrahíta eskualdean dagoena.
2009ko urtarrilaren 1eko erroldaren arabera 2.055 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q764491
* Multimedia: Piedrahíta, Ávila / Q764491
# Piedralaves

Piedralaves Ávilako udalerria da, Arenas de San Pedro eskualdean dagoena.
2009ko urtarrilaren 1eko erroldaren arabera 2.250 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1607872
* Multimedia: Piedralaves / Q1607872
# Piedras Negras (udalerria)

Piedras Negras Mexikoko udalerri bat da. Coahuila de Zaragoza estatuan kokatua dago. 2010ean 152.806 biztanle zituen 474,56 km²ko azaleran. Herriburua [[Piedras Negras (Piedras Negras)|Piedras Negras]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3850532
* Multimedia: Piedras Negras Municipality / Q3850532
# Piedrabuena

Piedrabuena Ciudad Realgo udalerria da, Campo de Calatrava eskualdean dagoena.
2009ko urtarrilaren 1eko erroldaren arabera 4.817 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) udalaren webgunea.
* Datuak: Q1631293
* Multimedia: Piedrabuena / Q1631293
# Piedrahita de Castro

Piedrahita de Castro Zamorako probintziako udalerria da, Tierra del Pan eskualdean dagoena.
2008ko urtarrilaren 1eko erroldaren arabera 127 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1769069
* Multimedia: Piedrahíta de Castro / Q1769069
# Piedras Albas

Piedras Albas Cáceresko probintziako udalerria da. Cácerestik 74 kilometrora dago. 2008ko erroldaren arabera 210 biztanle zituen 4,54 km²-ko azaleran.

## Kanpo estekak

* Datuak: Q1643042
* Multimedia: Piedras Albas (Cáceres) / Q1643042